ພະນັກງານ​ດັບ​ເພີງ​ຈີນ 5 ຄົນ ​​ເສຍ​ຊີວິດ ​ໃນສາງ​ແຫ່ງໜຶ່ງ ທີ່ຖືກໄຟໄໝ້ 
ພະນັກງານ​ດັບ​ເພີງ 5 ຄົນ ຖືກຕັນ ຢູ່​​ໃຕ້ຊາກ​ຫັກ​ພັງ ​ເວລາຊັ້ນ​ເທິງ​ຂອງ​ຕຶກ ​ຫັກ​ພັງ​ລົງ​ມາທັບ​ເຂົາ​ເຈົ້າ ໃນ​ຂະນະ​ທີ່​ເຂົາ​ເຈົ້າ ພະຍາຍາມຈະມອດໄຟ​ຢູ່ນັ້ນ.
ພະນັກງານດັບເພີງ 5 ຄົນ ໄດ້ເສຍຊີວິດ ໃນສາງແຫ່ງໜຶ່ງ ທີ່ຖືກ ໄຟໄໝ້ ຢູ່ທາງພາກຕາເວັນອອກສຽງເໜືອຂອງຈີນ ສື່ຂ່າວຂອງທາງການຈີນ ກ່າວວ່າ ພວກເຄາະຮ້າຍດັ່ງກ່າວ ຖືກ ຕັນຢູ່ພາຍໃຕ້ຊາກຫັກພັງ ເວລາຊັ້ນເທິງຂອງຕຶກໄດ້ຫັກພັງລົງມາ ທັບເອົາເຂົາເຈົ້າ ເມື່ອຕອນແລງຂອງວັນສຸກມື້ກ່ອນ ໃນຂະນະທີ່ ເຂົາເຈົ້າ ພະຍາຍາມທີ່ຈະມອດໄຟຢູ່ນັ້ນ ທີ່ເມືອງ Harbin ໃນແຂວງ Heilongjiang ພະນັກງານດັບເພີງ ຫຼາຍກວ່າ ສິບຄົນ ໄດ້ຮັບບາດເຈັບ ຢູ່ທີ່ສາງດັ່ງກ່າວ ຊຶ່ງເປັນສ່ວນ ໜຶ່ງຂອງອາຄານ ທີ່ຢູ່ອາໄສຂອງພົນລະເມືອງ ພົນລະເມືອງຈຳນວນໜຶ່ງໄດ້ຖືກ ຍົກຍ້າຍ ອອກໄປ ສາເຫດຂອງການເກີດໄຟໄໝ້ນັ້ນ ແມ່ນກຳລັງຢູ່ໃນຂັ້ນສືບສວນສອບສວນ